open-index/open-wikipedia-markdown huggingface dataset:
Tom Wisdom

**Tom Wisdom** (s. 18. helmikuuta 1973 Swindon, Wiltshire, Englanti) on brittiläinen teatteri-, elokuva- ja televisionäyttelijä. 

## Koulutus
Tom Wisdom opiskeli Tauntons Collegessa Southamptonissa sekä Academy Drama Schoolissa, jossa hän sai näyttämöstipendin (Stage Scholarship).

## Työt televisiossa ja valikoitu filmografia
Televisiossa hän näytteli Tom Fergusonia ''Coronation Street'' -sarjassa 1999–2000, Ivor Clairea Evelyn Waughin sovituksessa ''Kunnian miekka'' (*Sword of Honour*) 2001, Stephen Clarken ''Suspicionissa'' 2003 sekä Marco Baileyn Sky One -lentodraamassa ''Kymppikerho'' (*Mile High*) 2003–2004. Muita televisioesiintymisiä ovat olleet muun muassa Harry Enfieldin ''Brand Spanking New Show'', Children of the New Foreston  ja Wycliffe and Blackhearts in Battersea.

Elokuvanäyttelijänä Wisdom on esiintynyt muun muassa elokuvissa *[[Neljä tyttöä ja maagiset farkut 2]]*, 
*[[Fire and Ice (elokuva)|Fire and Ice]]* ja *[[Hey Mr. DJ]]*. Hänen tunnetuin roolinsa lienee Frank Millerin sarjakuvaan pohjautuvassa elokuvassa *[[300 (elokuva)|300]]*, joka kertoo Thermopylaen taistelusta 480 eaa.

Wisdomin uusimman elokuvan *[[Merirosvoradio (elokuva)|Merirosvoradio]]* ensi-ilta kaavailtiin pidettäväksi 3. huhtikuuta 2009.

## Roolit teatterissa
Wisdomin teatterirooleja ovat olleet muun muassa Stanhope Journey’s Endissä (UK-kiertue, 2005) ja Guy Bennett Julian Mitchellin Another Country Arts Theatressa vuonna 2000. Wisdom loi myös Steven Carterin roolin Patrick Wilden näytelmässä What’s Wrong With Angry? vuonna 1994.

## Yksityiselämä
Tom Wisdomin isä työskenteli Yhdistyneen kuningaskunnan ilmavoimissa, joten perhe muutti paljon ja he ovat asuneet Swindonin lisäksi ilmavoimien tukikohdissa Doncasterissa ja Devonissa. 189-senttisellä Wisdomilla on kaksi sisarusta: vanhempi veli ja nuorempi sisko.

## Aiheesta muualla
*
Uinnin pitkän radan Euroopan-mestaruuskilpailut 2008

**Uinnin pitkän radan Euroopan-mestaruuskilpailut** järjestettiin vuonna 2008 29. kertaa. Kilpailut pidettiin Alankomaiden Eindhovenissa 13.–24. maaliskuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, uimahypyt ja taitouinti.

## Mitalistit
### Uinti
#### Miehet

#### Naiset

### Uimahypyt

### Taitouinti

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*Tulokset len.eu  ja omegatiming.com
Enkelihierarkia

**Enkelihierarkia** tarkoittaa kristinuskossa enkelien maailman jakautumista ylempiin ja alempiin enkelihahmoihin, luokkiin, ryhmiin, piireihin tai portaisiin. Enkelihierarkiat olivat luonnollinen osa vanhan ajan ja keskiajan kristillistä teologiaa. Enkeleiden ryhmittely perustui sekä vallitsevaan maailmankuvaan että Raamattuun, jossa enkeleistä puhutaan luokittelevin ilmauksin, vaikka tarkkoja hierarkioita ei esitetäkään. Tunnetuimman eli yhdeksänportaisen luokittelun esitti Pseudo-Dionysios Areopagita. Se koostuu kolmesta hierarkiasta, joissa kussakin on kolme kuoroa.

Ensimmäinen hierarkia
* 1. serafit
* 2. kerubit
* 3. valtaistuimet
Toinen hierarkia
* 4. herruudet
* 5. vallat
* 6. voimat
Kolmas hierarkia
* 7. hallitukset
* 8. arkkienkelit
* 9. enkelit

Tuomas Akvinolainen esitti yhdeksänportaisen enkelihierarkian kirjoituksissaan. Se esiintyy myös Danten *[[Jumalainen näytelmä|Jumalaisessa näytelmässä]]*. Kuvataiteessa enkelit esitettiin hierarkiaan liittyvin tunnuksin.

## Lähteet

Olli Seppälä: Näkymätömän hipaisu. Enkelit ennen ja nyt. Kirjapaja 1995
Köyhän pikajuna

**Köyhän pikajuna** () on japanilainen elokuva vuodelta 1970. Akira Kurosawan ohjaama ja käsikirjoittama  elokuva  kertoo kaatopaikalla asuvista köyhistä pian toisen maailmansodan jälkeen. Nimensä se on saanut pojasta, joka kuvittelee olevansa junan ohjaaja, ja kulkee päivittäin samaa reittiä kaatopaikan ympäri.

Elokuva on Kurosawan ensimmäinen värielokuva, ja hän ilotteli värien käytöllä. *Köyhän pikajuna* on vaikuttanut japanilaisen animen tyyliin.

Tekovuonna 1970 Japanin filmiteollisuus ei enää uskonut Kurosawan rahalliseen menestykseen. Hänen elokuviensa tekeminen maksoi paljon ja elettiin ankaraa menojen supistamisen aikaa, johon monen muun ohjaajan ura päättyi kokonaan. *Köyhän pikajunan* rahoittivat Kon Ichikawa, Keisuke Kinoshita, Masaki Kobayashi ja Kurosawa itse.

Suomessa *Köyhän pikajuna* sai ensi-iltansa vasta 1979, jolloin se nousi kymmenen parhaan joukkoon elokuvakerholehti Projektion järjestämässä kriitikkoäänestyksessä vuoden parhaista ensi-iltaelokuvista.

## Näyttelijät

Lähde: 

## Lähteet

## Aiheesta muualla
* 
* 
* 
*
Austin Williams

**Austin Williams** (s. 13. marraskuuta 1996) on yhdysvaltalainen näyttelijä, jonka tunnetuin rooli on tv-sarjassa *[[One Life to Live]]*. Hänen roolihahmonsa nimi on sarjassa Shane Morasco, jota hän on näytellyt 2007–2008. Amber Joy Williams (s. 26. heinäkuuta 1998) on Austin Williamsin nuorempi sisar, joka on myös näytellyt televisiossa. Austin pitää baseballista ja koripallosta.

## Aiheesta muualla
*
Carl Wilhelm Carlberg

**Carl Wilhelm Carlberg** (1746 – 14. huhtikuuta 1814) oli ruotsalainen arkkitehti ja linnoitusupseeri, ensin Tukholman sittemmin Göteborgin kaupunginarkkitehti. Hänen isänsä oli arkkitehti Bengt Wilhelm Carlberg. Carl Wilhelm Carlbergin piirtämiä ovat muun muassa Göteborgin tuomiokirkko, Gunnebon linna, Chalmersin talo, Örgryten vanhan kirkon eteläinen laajennus ja alttarirakennelma sekä yksityistaloja Södra Hamngatanilla.
Hänen suunnittelemansa on myös Pieni Mariankirkko.

Vuonna  1775 Carlbergista tuli Göteborgin kaupunginarkkitehdin viran ensimmäinen haltija. Hän oli sitä ennen hoitanut yhdistettyä kaupunginarkkitehdin ja kaupungininsinöörin virkaa. Maistraatti määräsi hänen vuosipalkakseen 125 riikintaalaria sekä 25 riikintaalaria kirjuriapulaiselle. Hänen setänsä Johan Eberhard Carlberg oli vuodesta 1717 Göteborgin ensimmäinen kaupungininsinööri, mutta kymmenen vuoden kuluttua hän siirtyi Tukholmaan ja toimi siellä kaupunginarkkitehtina lähes 50 vuotta.

## Lähteet
Cachan

**Cachan** on Ranskan kunta Île-de-Francen alueella Val-de-Marnen departementissa. Se sijaitsee Pariisin eteläisillä esikaupunkialueilla. Cachanissa on arviolta 29&nbsp;932 asukasta (vuonna 2014) ja sen pinta-ala on 2,74 neliökilometriä.

Cachania palvelee kaksi RER B -linjan asemaa:  Arcueil–Cachan ja Cachan-Bagneux. Siellä toimii École normale supérieure de Cachan.

## Lähteet

## Aiheesta muualla
Selänpään rautatieasema

**Selänpään asema** () on Suomen rataverkolla Savon radalla Kouvolan Valkealassa, Selänpään kylässä sijaitseva entinen rautatieasema. Sitä käytettiin Verlan puuhiomon ja pahvitehtaan valmistuotteiden lastauspaikkana vuosina 1890–1964, eli tehtaan sulkemiseen asti. Haminan varuskuntien varusmiehet kulkivat Pahkajärven ampumaleireille Selänpään aseman kautta, josta he kulkivat loppumatkan yleensä hiihtäen. Liikennepaikka avattiin 1. lokakuuta 1889 ja lakkautettiin 9. lokakuuta 2001, jolloin avattiin samanniminen kohtauspaikka vanhasta asemasta noin viisi kilometriä Kouvolan suuntaan. Aseman miehitys poistettiin 1970 ja tavara- ja henkilöliikenne lopetettiin 1990. Sivuraiteet ja vaihteet on purettu, viimeisenä romuttamon vaihde. 
Alkuperäiseen asema-alueeseen liittyi lukuisia 1800-luvulta olevia asuinrakennuksia ulkorakennuksineen ja kellareineen. Savonradan peruskorjauksen yhteydessä 1990-luvulla jouduttiin alkuperäisiä rakenteita purkamaan. Osa asemamiljöön rakennuksista on suojeltuja. Aluetta ympäröi hoidettu puistoalue.

Oulun radan pysäkin tyyppipiirustusten mukaan toteutettu asemarakennus valmistui 1889. Sitä laajennettiin kymmenen vuotta myöhemmin asemapäällikön huoneistolla, jonka suunnitteli arkkitehti Bruno F. Granholm. 1940-luvulla aseman kattomateriaali vaihdettiin huovasta tiileksi. Pitkään tyhjillään ollut rakennus siirtyi 2000-luvulla Ratahallintokeskukselta Senaatti-kiinteistöille, joka puolestaan myi sen yksityishenkilölle. 

Tältä henkilöltä kiinteistön osti sen nykyinen omistaja, Selänpään Asemayhdistys, joka aikoo entisöidä sen kyläläisten ja matkailijoiden käyttöön kylätaloksi. Remontin ensimmäisen vaiheen on määrä olla valmis keväällä 2012. Paikalle on kaavailtu myös asemamuseota. Asemarakennuksen lisäksi aiotaan kunnostaa sitä ympäröivä puistoalue ja vanha kellari.

## Selänpään Asemayhdistys

Selänpään Asemayhdistys ry on korjannut asemaa talkoilla muuraten piippuja, uusien kattoa, kunnostaen ikkunoita ja maalaten ulkoseiniä. Selänpään rautatieaseman asemapäällikön asunnossa on tehty pintakorjauksia, kuten pinkopahvien uusiminen, sisäkattojen maalaaminen ja tapetointi. Sisätiloihin laitetaan lisäksi myös WC-tilat. 

### Tapahtumat

*19. toukokuuta 2012 Selänpään rautatieasemalla pysähtyi ensimmäistä kertaa vuosiin juna. 
*23. toukokuuta 2012 Suomen Rauhanyhdistysten Keskusyhdistys järjesti paikalla kevätseurat.
*5. kesäkuuta 2012 sopraano Anna-Maria Parkkinen ja bassolaulaja Timo Riihonen Matti-Veikko Kuusen säestyksellä järjesti konsertin. 

## Lähteet
* 

### Viitteet

## Aiheesta muualla
* Vaunut.org – rautatiekuvia Selänpäästä
* Rautatierakennukset alkavat saada uusia asukkaita Yle Uutiset, 2.7.2009.
* Selänpään rautatieasema entisöidään vanhaan kukoistukseensa (Arkistoitu versio) Pohjois-Kymen Kasvu ry, 23.6.2009.
Brad Bird

**Phillip Bradley ”Brad” Bird** (s. 24. syyskuuta 1957 Kalispell, Montana) on yhdysvaltalainen Oscar-palkittu animaatio-ohjaaja, elokuvaohjaaja ja käsikirjoittaja. Hänet tunnetaan erityisesti Pixarin tuottamien elokuvien *[[Ihmeperhe]]* ja *[[Rottatouille]]* ohjaajana.

## Elämäkerta
Bird syntyi Montanan Kalispellissa syksyllä 1957 ja vietti lapsuutensa Portlandissa, Oregonissa. 11-vuotiaana hän oli kiertueella Walt Disney Studiolla ja ilmoitti sen jälkeen haluavansa jonain päivänä liittyä animointiryhmään. Noin kaksi vuotta myöhemmin hän loi oman 15-minuuttisen lyhytanimaationsa, joka vakuutti piirrosyhtiön. 14-vuotias Bird opiskeli animointia tunnetun animaattorin Milt Kahlin johdolla. Valmistuttuaan Corvallisin high schoolista vuonna 1975 hän piti opinnoissaan kolmen vuoden tauon. Saatuaan Disneyltä stipendin Kalifornian taideinstituuttiin hän tapasi siellä tulevan animaattorin ja Pixar-yhtiön perustajan John Lasseterin.

### Ura
Valmistuttuaan Kalifornian taideinstituutista hän pääsi heti töihin Disney-yhtiöön, mutta hän lähti pian yhtiöstä elokuvan *[[Topi ja Tessu]]* (1981) valmistuttua. Bird siirtyi työskentelemään televisioanimaatioiden parissa käsikirjoittajana, ohjaajana ja tuottajana. Hän muun muassa liittyi Klasky Csupo -yhtiöön vuonna 1989 ja kehitti siellä *[[Simpsonit|Simpsoneista]]* puolen tunnin kestoisen piirretyn. Vuonna 1990 hän ohjasi jakson "Komedian kuningas" (*Krusty Gets Busted*) ja työskenteli sarjassa ensi sijassa johtavana konsulttina vuoteen 1997 asti. Simpsoneiden ohella Bird työskenteli muun muassa *[[Kukkulan Kuningas]]* ja *[[The Critic]]* -televisiosarjojen parissa. 

Televisiosarjojen jälkeen hän palasi elokuva-alalle ja ohjasi vuonna 1999 ensi-iltansa saaneen Warner Bros. Animationin tuottaman animaatioelokuvan *[[Rautajätti|Rautajätin]]*. Vaikka elokuva ei menestynyt teattereissa, se vakuutti hänen vanhan ystävänsä John Lasseterin, ja tämä palkkasi Birdin yhtiöönsä. Muutamaa vuotta myöhemmin hänen käsikirjoittamansa ja ohjaamansa elokuva *[[Ihmeperhe]]* sai ensi-iltansa vuonna 2004. Elokuva sai seuraavana vuonna Parhaan animaatioelokuvan Oscar-palkinnon ja Annie-palkinnon. Bird palkittiin myös ääninäyttelemisestä Anniella. Samana vuonna Pixar pyysi Birdiä *[[Rottatouille]]*-elokuvan ohjaajaksi Jan Pinkavan tilalle, ja tieto julkistettiin maaliskuussa 2006. Elokuva sai ensi-iltansa vuotta myöhemmin, ja se oli *Ihmeperheen* lailla arvostelu- ja yleisömenestys. Vuonna 2008 elokuva palkittiin muun muassa Oscarilla parhaana animaatioelokuvana.

## Filmografia
### Elokuvat

*Eläinten olympialaiset (1980)
*Topi ja Tessu (1981)
*The Plague Dogs (1982)
*8. kadun ihme (1987)
*Rautajätti (1999)
*Ihmeperhe (2004)
*Rottatouille (2007)
* (2011)
*1906 (2012)
*Tomorrowland (2015)
*Ihmeperhe 2 (2018)

### Televisiosarjat

*Hämmästyttävät tarinat (1985–1987)
*Simpsonit (1989–1997)
*Family Dog (1993)
*The Critic (1994–1995)
*Kukkulan kuningas (1997)

## Lähteet

## Aiheesta muualla

* 
*
FC Kasiysi

**F.C. Kasiysi** on vuonna 1989 perustettu espoolainen jalkapalloseura, jonka painopiste on junioritoiminnassa. F.C. Kasiysi on Suomen suurimpia kasvattaja- ja harrasteseuroja, ja siinä toimii kaudella 2025-26 noin 25 joukkuetta. Lisenssipelaajia on hieman yli tuhat. F.C. Kasiysin toiminta-alue on Espoossa Turunväylän pohjoispuolinen alue Leppävaarasta Bemböleen.

Seura perustettiiin vuonna 1989 Jupperin Urheilijat-58:n ja Karakallion Pallon yhdistettyä toimintansa. 

Kasiysin tavoitteena on tarjota hyvä harrastusympäristö nuorille jalkapalloilijoille ja heidän vanhemmilleen. Seuralla on päätoiminen toiminnanjohtaja, valmennuspäällikkö sekä viisi seuravalmentajaa. Seura omistaa Hornankattila Oy:n joka hallinnoi lämmitettävää tekonurmikenttää Espoon Karakalliossa.

Kasiysi toimii pääasiassa Laaksolahden urheilupuiston, Järvenperän ja Karakallion kentillä.

Kasiysi ja Pohjois-Espoon Ponsi (PEP) toimivat useissa ikäluokissa yhdessä YJ-joukkueina.

## Lähteet

## Aiheesta muualla
* FC Kasiysi
* FC Kasiysi Miehet
Luettelo valtionpäämiesten ja pääministerien virka-asunnoista

Tämä on **luettelo valtionpäämiesten ja pääministerien [[virka-asunto|virka-asunnoista]]**.

## Valtionpäämiesten virka-asunnot

## Pääministerin virka-asunnot

## Muut virka-asunnot

## Lähteet
Hakon Ahlberg

**Claes Axel Hakon Ahlberg** (s. 10. kesäkuuta 1891 – 12. maaliskuuta 1984) oli ruotsalainen arkkitehti ja Ruotsin arkkitehtiliiton *Sveriges Arkitekters Riksförbund* (SAR) perustaja ja sen ensimmäinen puheenjohtaja. Hän oli ahkera keskustelija, ja arkkitehtina hän piirsi kaikkea kirkoista ja museoista asuntoihin ja sairaaloihin. Hänen veljensä oli filosofi Alf Ahlberg.

## Koulutus
Hakon Ahlberg valmistui arkkitehdiksi Tukholman Kuninkaallisesta Teknillisestä korkeakoulusta 1914, ja hänen opettajiaan olivat muun muassa Lars Erik Wahlman ja Erik Lallerstedt. Hän opiskeli myös Taideakatemiassa 1914–1917, jossa hänen opettajanaan oli Ivar Tengbom. 1918 hänestä tuli Ruotsin veistoyhdistyksen (nyk. Svensk Form) sihteeri.

## Elämä ja ura

Hakon Ahlberg oli Ruotsin 1900-luvun arkkitehtien johtajaksi ihanteellinen organisaattorina ja edusmiehenä. Vuonna 1936 hän teki aloitteen Svenska Arkitekters Riksförbundin (SAR) perustamiseksi ja toimi sen puheenjohtajana vuoteen 1944.

Ahlbergin töiden tyylissä kaikkea ruotsalaisesta kansallisromantiikasta ja 1920-luvun klassismista, jota kansainvälisesti on kutsuttu myös nimellä Swedish grace, aina funktionalismiin saakka. Göteborgin näyttelyn paviljonki vuodelta 1923 on esimerkki rakennuksesta, joka on hengeltään täysin uusklassinen, kun taas Vapaamuuraritalo Blackebergissä vuodelta 1928 ilmentää geometrista asiallisuutta. Asuintalo Hjorthagenissa Tukholmassa vuodelta 1934 havainnollistaa taas funktionalistista arkkitehtuuria.

Täysin epäsentimentaalinen kytkös ruotsalaiseen rakennusperinteeseen saa ilmentymänsä Ruotsin ammattiyhdistysjärjestön Landsorganisationenin (LO) kansankorkeakoulussa Brunnsvikissa Ludvikasta pohjoiseen. Rakentaminen aloitettiin 1928, ja työt valmistuivat –useassa vaiheessa 1940-lukuun mennessä. Rakennuksiin kuuluu yksinkertaisia satulakattoisia punanaisia taloja ja muutamia valkoiseksi kalkittuja kivitaloja pienessä kaivosyhteisössä, joka sulautuu hienosti maisemaan.

Hänen myöhempiä töitään hallitsevat sairaalarakennukset, ja hän oli Ruotsin lääkintöhallituksen arkkitehti vuodesta 1935. Esimerkkejä näistä ovat Sidsjönin mielisairaala Sundsvallin lähellä (1939) ja yliopistosairaala Maricaibossa Venezuelassa (19461954).

## Palkinnot ja tunnustukset
*Alvar Aalto -mitali 1973

## Lähteet

## Aiheesta muualla

* *Hakon Ahlberg, arkitekt och humanist*, Byggforskningsrådet, Tukholma, 1994
* *Konsten och konstnärerna i Mälarhöjdens kyrka*,  Rune Bengtsson, julk. Mälarhöjdens kyrkostiftelse, Ljusdal 1995
* *Svensk arkitektur*, Tukholma, 1986
Mirko Filipović

**Mirko Filipović** (s. 10. syyskuuta 1974 Vinkovci), taiteilijanimeltään **Mirko Cro Cop**, on kroatialainen entinen poliisi, joka on sittemmin siirtynyt harjoittamaan ammattimaisesti potkunyrkkeilyä ja vapaaottelua. Filipović aloitti nuorena Taekwondolla, josta hänellä on musta vyö.

Filipović on otellut menestyksekkäästi sekä K-1- että PRIDE Fighting Championships -vapaaottelukilpailuissa. 10. syyskuuta 2006 hän voitti PRIDE:n avoimen painoluokan Grand Prix -turnauksen. Vuonna 2007 hän siirtyi Ultimate Fighting Championshipiin. Hänen tavaramerkkinsä on voimakas vasemman jalan potku, jolla hän on tyrmännyt suurimman osan vastustajistaan. Mirkoa on pidetty yleisesti kautta aikain parhaimpana pystyottelijana vapaaottelussa.

Vapaaottelussa Filipovićin saldona on 29 voittoa (21 tyrmäysvoittoa), Yksitoista tappiota ja kaksi ratkaisematonta.

Zagrebissa asuva Filipović on osallistunut myös politiikkaan. Vuonna 2003 hänet valittiin parlamenttiin sitoutumattomana sosiaalidemokraattisen puolueen listalta.

Filipović voitti jälleen Inoki Bom-Ba-Ye 2014-tapahtumassa toista kertaa Japanin Satoshi Ishiin, jonka hän myös tyrmäsi edellisessä ottelussaan.


## Ottelut

## Aiheesta muualla
* Virallinen sivusto
Hans Gillhaus

**Johannes "Hans" Paulus Gillhaus** (s. 5. marraskuuta 1963 Helmond, Pohjois-Brabant, Alankomaat) on alankomaalainen, vuonna 1999 pelaajauransa lopettanut jalkapalloilija. Hän oli pelipaikaltaan hyökkääjä. Hän edusti kotimaassaan Den Boschia, jossa hän sekä aloitti että lopetti ammattilaisuransa, PSV Eindhovenia, Vitesseä ja Alkmaaria sekä Skotlannissa Aberdeenia, Japanissa Gamba Osakaa ja vuonna 1998 Suomessa Jaroa.

Gillhaus pelasi Alankomaiden maajoukkueessa vuosina 1987–1994 yhdeksän ottelua ja teki niissä kaksi maalia. MM-kilpailuissa 1990 Gillhaus pelasi kahdessa alkulohko-ottelussa täydet minuutit ja tuli vaihdosta kentälle tappiollisessa neljännesvälieräottelussa Saksaa vastaan.

Pelaajauransa jälkeen Gillhaus on toiminut muun muassa englantilaisseura Chelsean kykyjenetsijänä.

## Lähteet
Adair Tishler

**Adair Serena Tishler** (s. 3. lokakuuta 1996 Nashville, Tennessee, Yhdysvallat) on yhdysvaltalainen lapsinäyttelijä. Hän on tehnyt televisiossa monia rooleja, kuten sarjoissa *[[Siskoni on noita]]*, *[[The Sarah Silverman Program]]* ja *[[House (televisiosarja)|House]]*. Tishlerin tunnetuin rooli on kuitenkin televisiosarjassa *[[Heroes (televisiosarja)|Heroes]]*, jossa hän esittää Molly Walkeria. Hän oli mukana *Heroes* -sarjan kuvauksissa vuosina 2006–2007. Tishler aloitti televisionäyttelemisen vuonna 2003.

## Aiheesta muualla
*
Menneitten sukupolvien varjot

**Menneitten sukupolvien varjot** (, ) on Sergei Paradžanovin ohjaama neuvostoukrainalainen elokuva, joka sai ensi-iltansa vuonna 1964. Elokuva perustuu Myh’ailo Kotsjubynskyin kirjaan.

*Menneitten sukupolvien varjot* oli Paradžanovin ensimmäinen julkisuuteen päässyt suuri teos ja se sai kansainvälisesti kiitosta rikkaasta roolivaatteiden ja värien käytöstä. Elokuvassa kuvataan myös tarkasti hutsulien kulttuuria, mukaan luettuna tämän etnisen ryhmän musiikkia ja vaatetusta.

Elokuva on esitetty Suomessa ainakin Yle Teema -kanavalla maaliskuussa 2017, ja se oli katsottavissa Yle Areenassa runsaan kahden vuoden ajan (2015-2017). Elokuva nostettiin Ukrainan elokuvahistorian parhaaksi elokuvaksi maan kansallisen elokuva-arkiston eli Dovženko-keskuksen vuonna 2021 julkaisemalla Ukrainan elokuvahistorian sata parasta elokuvaa -listalla.
 
## Juoni

Pienessä hutsulien asuttamassa kylässä Karpaateilla nuori poika, Ivan, rakastuu Maritškaan. Perheiden välillä on voimakkaita jännitteitä, koska Maritškan isä on surmannut mittelössä Ivanin isän. Sukuriidasta huolimatta he menevät yhteen ja Maritska tulee raskaaksi. He aikovat mennä naimisiin ja Ivan lähtee kylästä ansaitkseen rahaa. Ivanin ollessa poissa Maritška putoaa lammasta pelastaessan jokeen ja hukkuu. Kun Ivan palaa takaisin kylään, hän vaipuu masennukseen nähdessään rakastettunsa ruumiin. 

Ivan jatkaa elämäänsä puurastaen onnettomana, kunnes tapaa Palagnan kengittäessään hevosta. He menevät naimisiin perinteisin hutsulien menoin. Avioliiton onni kuitenkin haihtuu, kun Ivan pakkomielteisesti vaalii Maritškan muistoa. 

Elokuvan juoni muodostaa kehyksen ohjaajan taitavalle Karpaattien jylhän ja ankaran luonnon sekä tätä heijastavien kansanperinteiden ja -tapojen runolliselle kuvaukselle. 

## Näyttelijät

## Lähteet
Butch Lukic

**Butch Lukic** on yhdysvaltalainen Daytime Emmyllä palkittu animaatio-ohjaaja ja animaattori, joka on työskennellyt Warner Bros. Animationilla 1990-luvulta lähtien.

## Filmografia
### Elokuvat
* Batman – Mustan kostajan paluu (1993)
* Batman ja Pakkasherra (1998)
*  (2008)
* Oikeuden Puolustajat: Uusi rintama (2008)
* Hulk Vs Wolverine (2009)
* Wonder Woman (2009)

### Televisiosarjat
*Conan: The Adventurer (1992)
*Tiny Toons (1992)
*Gargoyles (1995)
*The New Batman Adventures (1997–1999)
*Teräsmies (1998–1999)
*Batman of the Future (1999–2000)
*Justice League (2001–2004)
*Justice League Unlimited (2004–2005)
*Ben 10: Alien Force (2008)

## Aiheesta muualla
* 
* TV.com 
* Lukicin taidetta
Kloraalihydraatti

**Kloraalihydraatti** on sedatiivinen lääke, joka löydettiin etanolin halogenoinnin tuloksena vuonna 1832. Sitä käytetään unettomuuden hoitoon ja puudutuksiin. Yliannostus voi aiheuttaa pahoinvointia, oksentelua ja hengitysvaikeuksia.

Kloraalihydraatin rakennekaava on Cl3CCH(OH)2. Kloraalihydraatti on rakenteeltaan ns. geminaalinen dioli (1,1-dioli) ja siitä käytetään myös nimiä *triklooriasetaldehydimonohydraatti* ja *2,2,2-trikloori-1,1-etaanidioli*. Kloraalihydraatti on kloraalin (triklooriasetaldehydin) hydraatti, joka on muodostunut vesimolekyylin liittyessä kloraalin aldehydiryhmään. Kloraalihydraatti on normaaliolosuhteissa olomuodoltaan kiinteää, ei palavaa, läpinäkyviä värittömiä kiteitä, joilla on tunnusomainen haju. Aine reagoi vahvojen emästen kanssa, jolloin muodostuu kloroformia (CHCl3).

Kloraalihydraatti on keskeinen osa Melzerin reagenssissa, jota käytetään muun muassa mykologiassa mikroskooppiseen tutkimukseen.

## Lääkekäyttö
Kloraalihydraattia annosteltiin pitkään nestemäisenä. Vasta hyvin myöhään se onnistuttiin saattamaan kiinteään, tablettimaiseen olomuotoon (Neochloral). Ainetta suositeltiin etenkin vanhuksille. Lääke omaa vaarallisia yhteisvaikutuksia muihin sedatiiveihin nähden, ainakin alkoholin suhteen. Yliannostus voi olla hengenvaarallista. Maksaan tai munuaisiin liittyviin sairauksiin nähden, voi tulla esteellisyyttä tälle lääkkeen käytölle. Kloraalihydraatti saattaa myös aiheuttaa närästystä ja muita ylävatsan vaivoja.

## Ympäristö- ja terveysvaikutukset
Lyhytaikainenkin altistuminen aineelle ärsyttää silmiä, ihoa ja hengitysteitä. Aineelle altistumisesta voi seurata vaikutuksia keskushermostossa, verenkiertoelimissä, maksassa ja munuaisissa, johtaen tajunnantason laskuun ja sydämen toimintavajeeseen. Altistuminen kloraalihydraatin suurille pitoisuuksille voi johtaa tajuttomuuteen. Kloraalihydraatti voi aiheuttaa vaaraa ympäristölle ja erityisesti vesieliöille.

## Katso myös
* Kloralodoli

## Lähteet

## Aiheesta muualla
* PubChem: Chloral Hydrate 
* DrugBank: Chloral hydrate 
* KEGG: Chloral hydrate 
* ChemBlink: Chloral hydrate
Joseph François Dupleix

**Joseph François Dupleix** (1. tammikuuta 1697 – 10. marraskuuta 1763) oli Ranskan Itä-Intian kauppakomppanian kenraalikuvernööri. Hänen johdollaan ranskalaiset koettivat horjuttaa Englannin Itä-Intian kauppakomppanian asemaa. Dupleix palkkasi sepoyjoukkoja palvelukseensa ja hyökkäsi brittien hallinoimiin kohteisiin. Britit kuitenkin voittivat sodan Robert Cliven johdolla, ja Dupleixin oli erottava kauppakomppanian johdosta.

## Lähteet
Daniel Sickles

**Daniel Edgar Sickles** (20. lokakuuta 1825 – 3. toukokuuta 1914) oli värikäs ja kiistelty yhdysvaltalainen demokraattipoliitikko, Unionin kenraali Yhdysvaltain sisällissodassa ja diplomaatti.

Sickles kuoli vuonna 1914 ja hänet on haudattu Arlingtonin sotilashautausmaalle Virginiaan.

## Politiikka
Sickles opiskeli lakia New Yorkin kaupunginyliopistossa ja lähti vuonna 1847 mukaan politiikkaan ja oli mukana politiikassa aina vuoteen 1896 asti. Tänä aikana hän työskenteli muun muassa Yhdysvaltain edustajainhuoneessa, Yhdysvaltain diplomaattina ensin Britanniassa ja myöhemmin Espanjassa sekä useissa eri rooleissa New Yorkin kaupungin ja osavaltion paikallispolitiikassa. Politiikassa hänet muistetaan parhaiten New Yorkin keskuspuiston maa-alueen ostamisesta.

## Philip Barton keyn surma
Helmikuussa 1859 Sickles ampui ja surmasi vaimonsa rakastajaksi epäilemän Philip Barton Keyn, Francis Scott Keyn pojan. Oikeudenkäynnissä hänestä tuli ensimmäinen tilapäisen mielenhäiriön perusteella vapautettu syytetty Yhdysvaltojen historiassa.

## Sotilasura
Sickles toimi Yhdysvaltain sisällissodassa ensin everstinä, mutta kohosi sodan kuluessa kenraalimajuriksi. Gettysburgin taistelun ensimmäisenä päivänä hän kuitenkin siirsi 3. armeijakuntansa sellaisiin asemiin, että se tuhoutui kokonaan. Hänen toimintansa on yhä keskustelun alaisena.

Sodan jälkeen Sickles toimi Pohjois- ja Etelä-Carolinan sotilaskuvernöörinä, mutta presidentti Andrew Johnson ei ollut tyytyväinen hänen toimintaansa, minkä takia hänet siirrettiin vuonna 1867 syrjään tehtävästä. Kaksi vuotta tämän jälkeen Sickles erosi armeijasta virallisesti.

## Lähteet

## Aiheesta muualla
Star Trek – kapina

**Star Trek – kapina** (*Star Trek: Insurrection*) on yhdeksäs Star Trek -elokuva.

Elokuvan on ohjannut Jonathan Frakes ja henkilöinä ovat pääosin jo tutuiksi tulleet TNG-sarjan henkilöt. Elokuva sai ensi-iltansa vuonna 1998.

## Tarina

Enterprise-E on suorittamassa tyypillisen erikoista tehtävää; he ovat jättäneet Datan pienelle alkeellista elämäntapaa noudattavalle planeetalle - ja yhtäkkiä tilanne karkaakin käsistä.

Picard on saman tien mahdottomassa tilanteessa - jonka hän selvittää päättäväiseen tapaansa, vaikka se merkitsee suoraa kapinaa paikalla olevaa amiraalia vastaan.

Picard irrottaa arvomerkit kauluksestaan ja johtaa miehistönsä uhkayritykseen.

Tilanne päättyy lopulta rauhanomaiseen ratkaisuun; Enterprise poistuu ja alkeellisen elämäntavan planeetta jätetään rauhaan.
Honda RA106

**Honda RA106** oli Formula 1 -auto, jolla Honda osallistui kauteen 2006. Autoa ajoivat britti Jenson Button ja brasilialainen Rubens Barrichello. Autossa oli Michelinin valmistamat renkaat, ja se käytti Nissekin polttoainetta.

Autolla saavutettiin pisteitä varsin tasaisesti pitkin kautta. Ensimmäinen huippuhetki koettiin Malesian GP:ssä, jossa Button ajoi autolla kolmanneksi. Seuraavassa kilpailussa, Australian GP:ssä, menestys sai jatkoa, kun Button ylsi paalupaikalle aika-ajoissa. Lisää menestystä saatiin Unkarin GP:ssä, jossa Button ajoi voittoon. Voitto oli Buttonin ensimmäinen. Brasilian GP:ssä Button ajoi vielä kolmanneksi.

Autolla saavutettiin yksi paalupaikka, yksi voitto ja kaksi kolmatta sijaa. Pisteitä tallille kertyi 86 kappaletta, mitkä oikeuttivat neljänteen sijaan valmistajien MM-kilpailussa.

## Formula 1 -tulokset
Feedback (Jurassic 5:n albumi)

__NOTOC__
**Feedback** on Jurassic 5:n viimeiseksi jäänyt studioalbumi, joka julkaistiin 25. heinäkuuta 2006. Albumi ei menestynyt markkinoilla ja levyn jälkeisten jäsenten keskinäisten riitojen uskotaan aiheuttaneen Jurassic 5:n lopun.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* AllMusic: 
* Rolling Stone: 

## Lähteet
Sophie Okonedo

**Sophie Okonedo** (s. 11. elokuuta 1968) on brittiläinen näyttelijä. Hän syntyi Lontoossa nigerialaisen Henryn ja Lontoon East Endissä syntyneen aškenazijuutalaisen Joanin tyttärenä.

Okonedo opiskeli Royal Academy of Dramatic Artissa. Hän oli vuonna 2005 ehdolla parhaan naissivuosan Oscar-palkinnon saajaksi elokuvasta *[[Hotelli Ruanda]]* ja vuonna 2007 Golden Globen saajaksi televisiosarjasta *[[Tsunamin jälkeen]]*.

Okonedo on esiintynyt urallaan muun muassa elokuvissa *[[Ace Ventura – luonto kutsuu]]* (1995), *Dirty Pretty Things* (2002), *[[Hotelli Ruanda]]* (2004) ja *[[Alex Rider & Stormbreaker (elokuva)|Alex Rider & Stormbreaker]]* (2006) sekä televisiossa minisarjoissa *[[Tsunamin jälkeen]]* (2006) ja *[[Läimäys]]* (2011).

Vuonna 2014 Okonedo palkittiin Tonylla roolisuorituksestaan näytelmässä *A Raisin in the Sun*. 

## Valikoitu filmografia
### Elokuva

### Televisio

## Lähteet

## Aiheesta muualla
* 
*
Frank Darabont

**Frank Darabont** (s. 28. tammikuuta 1959 Montbéliard, Ranska) on yhdysvaltalainen elokuvaohjaaja, -käsikirjoittaja ja -tuottaja.

Darabont on ohjannut muiden muassa Stephen Kingin teoksiin pohjautuvat elokuvat *[[Rita Hayworth – avain pakoon]]* (1994), *[[Vihreä maili]]* (1999) ja *[[The Mist – usva]]* (2007). Hän oli myös käsikirjoittamassa elokuvaa *[[Kärpänen II]]* (1989). Darabont on saanut kolme Oscar-ehdokkuutta vuosina 1995 ja 2000. Hän oli lisäksi Golden Globe -ehdokkaana vuonna 1995.

Darabont oli luomassa *[[The Walking Dead]]* -televisiosarjaa, jota hän on myös tuottanut ja käsikirjoittanut. Lisäksi hän ohjasi sarjan pilottijakson.

Ranskassa syntyneen Darabontin unkarilaiset vanhemmat pakenivat Unkarin kansannousua vuonna 1956.

## Lähteet

## Aiheesta muualla

*
Maynard Eziashi

**Maynard Eziashi** (s. 1965) on brittiläinen näyttelijä. Hän syntyi Lontoossa ja voitti vuonna 1991 Berliinin elokuvajuhlilla Hopeisen karhun roolistaan elokuvassa *[[Mister Johnson]]* (1990).

Muihin elokuviin, joissa Eziashi on esiintynyt, kuuluvat *21 – villi ja vapaa* (1990), *[[Bopha!]]* (1993) ja *[[Ace Ventura – luonto kutsuu]]* (1995). 

## Lähteet

## Aiheesta muualla
*
Bob Gunton

**Robert Patrick ”Bob” Gunton, Jr.** (s. 15. marraskuuta 1945 Santa Monica, Kalifornia) on yhdysvaltalainen näyttelijä. Hänellä on ollut merkittäviä rooleja muiden muassa elokuvissa *[[Demolition Man]]* (1993), *[[Rita Hayworth – avain pakoon]]* (1994), *[[Ace Ventura – luonto kutsuu]]* (1995) ja *[[Meren raivo]]* (2000). 

Gunton esiintyi sarjassa *[[24 (televisiosarja)|24]]* tuotantokaudet 6-8. Esiintymisistään musikaaleissa Gunton on saanut kaksi Tony-ehdokkuutta. Hän on lisäksi voittanut Drama Desk Awardin ja Obien. 

## Lähteet

## Aiheesta muualla
*
Jutta Kleinschmidt

**Jutta Kleinschmidt** (s. 29. elokuuta 1962) on saksalainen moottoriurheilija. Hän voitti Dakar-rallin ensimmäisenä naiskuskina vuonna 2001. Hän voitti ajamalla Mitsubishi Pajerolla. Kleinschmidt aloitti uransa Dakar-rallissa vuonna 1987 moottoripyörällä.

Kleinschmidt syntyi Kölnissä ja opiskeli 1980-luvulla Isnyn *Naturwissenschaftlich-Technische Akademiessa*. 

## Lähteet

## Aiheesta muualla
* The Queen of Dakar
Moskenes

**Moskenes** on kunta Nordlandin läänissä Norjassa. Kunnan keskustaajama on Reine. Kunta muodostettiin 1916 erottamalla se Flakstadin kunnasta, johon se kuitenkin vuonna 1964 jälleen yhdistettiin. Moskenes erotettiin uudelleen 1976 omaksi kunnakseen. Vuoden 2023 alussa Moskenesissa oli 979 asukasta.

Moskenesin kunta sijoittuu Lofoottien saariston pitkälle Atlanttiin työntyvään kärkeen. Aivan kärjen tuntumassa on tunnettu matkailu- ja kalastajakylä Å. Ruotsin Luulajasta alkava Eurooppatie 10 kulkee kunnan halki päättyen Ån kylään.

Moskenesistä on kesäisin päivittäin ja talvisin 3–4 kertaa viikosa autolauttayhteys mantereelle Bodøhön.

## Kuvia

Reine Lofoten.jpg|Reinen kylää.
Djupfjorden, 2010 09.jpg|Kunnassa sijaitsevan Djupfjorden-vuonon ympäristö ruskan värjäämänä syyskuussa 2010.
Befolkningsutvikling kommune 1874.svg|Kunnan väkiluku vuosina 1951–2010. Vuosina 1964–1976 Moskenes oli osa Flakstadin kuntaa.


## Tunnettuja henkilöitä
* Rolv Thesen (1896–1966), kirjallisuustutkija ja -kriitikko

## Lähteet

## Aiheesta muualla
Seppo Maijala

**Seppo Johannes Maijala** (s. 16. huhtikuuta 1944 Lempäälä) on suomalainen näyttelijä. Hän on näytellyt niin televisiossa kuin teatterissakin. Televisiossa hänen roolejaan ovat olleet muun muassa ''Kotikadun'' Raine Aarnio, *[[Reinikainen|Reinikaisen]]* konstaapeli Jänkälä ja *[[Sydänjää]]n* Simo.

Maijala on naimisissa Heidi Heralan kanssa ja pariskunnalla on neljä lasta. Seppo Maijalalla on myös tytär ensimmäisestä avioliitostaan. Sekä Maijala että Herala ovat Helsingin Kaupunginteatterin näyttelijöitä.

## Filmografia

## Lähteet

## Aiheesta muualla
* 
*
Troilos

**Troilos** (; ) oli kreikkalaisessa mytologiassa Troijan kuninkaan Priamoksen ja tämän puolison Hekaben poika ja siten Troijan prinssi. Apollodoros kertoo hänen olleen veljesten nuorin ja jatkaa joidenkin mukaan Hekaben synnyttäneen tämän Apollonille. Hyginus sijoittaa Troiluksen veljesten keskelle. Varhainen kristillinen kirjallisuus nimeää hänet ennemminkin Apollonin rakastajaksi kuin pojaksi.

Perinteisen version mukaan Troilos oli vasta murrosiässä oleva poika tai efebi Troijan sodan alettua. Hänestä oli annettu ennustus, jonka mukaan Troijaa ei pystyttäisi valtaamaan, jos Troilos eläisi kaksikymmenvuotiaaksi. Sodan alkuvaiheessa Akhilleus, joka tiesi Troiloksen huolehtivan hyvin hevosistaan, väijytti tämän ja tämän sisaren Polyksenen Thymbran lähteen luona, jossa hän surmasi Troiloksen keihäällään tämän tullessa juottamaan hevosiaan. Toisen version mukaan Troilos pakeni Apollonin temppeliin, jossa Akhilleus tappoi tämän Apollonin alttarille.

Myöhemmissä lähteissä Troilos mainitaan Diktys Kreetalaisen ja Dares Fryygialaisen kirjoituksissa. Diktys sijoittaa Troiloksen kuoleman myöhemmäksi kuin varhaisemmat lähteet mutta pitäytyy perinteisessä tulkinnassa siitä, että tämän rooli varsinaisissa sotatoimissa oli vähäinen ellei jopa olematon. Kreikkalaiset sieppasivat hänet ja hänen veljensä Lykaonin ja surmasivat nämä julkisesti Akhilleuksen käskystä. Sen sijaan Dares kuvaa Troiloksen suureksi sankariksi, joka aiheuttaa suuria vahinkoja vihollisilleen ja joka onnistuu jopa haavoittamaan Akhilleusta niin, että tämä joutuu jäämään taisteluista hetkeksi sivuun. Lopulta Akhilleus kuitenkin onnistuu surmaamaan tämän, mutta ruumis saadaan tuotua takaisin Troijaan suuriin hautajaisiin.

## Lähteet

## Aiheesta muualla
Neljä kirjaa

**Neljä kirjaa** (四書 sìshū) ovat kungfutselaisuuden tärkeimpiä tekstejä. Song-dynastian aikana Zhu Xi valitsi kirjat kungfutselaisuuteen tutustumisen perusteoksiksi.  Ming- ja Qing-dynastioiden aikana niiden tunteminen oli keskeinen osa virkamiestutkintojen vaatimuksia. 

Neljä kirjaa ovat:

* *[[Suuri oppi]]* (大學 Dàxué), joka oli alun perin luku Riiteissä (禮記 Liji), mutta jonka Zhu Xi erotti omaksi kirjakseen. Kyseessä on luultavasti ollut alun perin prinssien ja muun yläluokan opas. Teksti kokonaisuudessaan on lyhyt, mutta vakiintuneessa toisinnossa sitä seuraa pitkä kommentaari.
* *[[Tarkoituksen oppi]]* (中庸 Zhōngyōng), jonka alkuperä on samanlainen kuin *Suuren opin*: Zhu Xi erotti sen omaksi kirjakseen Riiteistä. Sen kirjoittajaksi on perinteisesti mielletty Kungfutsen pojanpoika Zisi (Kong Ji).
* *[[Keskustelut]]* (論語; yksinkert.: 论语; Lúnyǔ), Kungfutsen ja hänen oppilaidensa välisiä keskusteluja.
* *[[Mengzi (kirja)|Mengzi]]* (孟子 Mèngzĭ), Mengzin ja kuninkaiden välisiä keskusteluja

## Katso myös
* Viisi klassikkoa - toinen kungfutselaisuuden parissa kanoninen kokoelma tekstejä

## Lähteet
* 

### Viitteet
Maffei 1

**Maffei 1** on elliptinen galaksi noin 10 miljoonan valovuoden etäisyydellä Maasta. Galaksin löysi italialainen Paolo Maffei vuonna 1968.

Maffei 1:n arveltiin pitkään kuuluvan paikalliseen galaksiryhmään, johon mm. Andromedan galaksi ja Linnunrata kuuluvat. Nykyään sen katsotaan kuitenkin kuuluvan läheiseen IC342/Maffei-galaksiryhmään. Se on Maata lähinnä sijaitseva jättiläisgalaksi ja läheisyytensä vuoksi sen näennäinen läpimitta taivaalla on noin kolme kaariminuuttia. Maffei 1:n havaitseminen on kuitenkin vaikeaa, sillä se sijaitsee taivaalla suoraan Linnunradan tähtien ja kaasun muodostaman vyön takana. Tämä tekee galaksin optisen havaitsemisen erittäin vaikeaksi. Galaksi löydettiinkin alun perin juuri infrapunaemissionsa ansiosta.

## Katso myös
Muita linnunradan tason taakse jääviä galakseja:
*Maffei 2
*Dwingeloo 1
*Dwingeloo 2

## Lähteet

## Aiheesta muualla
*Maffei 1
I Am Weasel

**I Am Weasel** (*Olen Näätä*) on David Feissin luoma yhdysvaltalainen animaatiosarja, joka oli viimeinen Hanna-Barberan tuottama sarja. Alun perin sarja oli osa Cow & Chicken -sarjaa, jossa sitä esitettiin ohjelman lopuksi noin 6–7 minuutin ajan. Vuonna 1999 sarja sai kokonaan oman ohjelman, joka kesti 9 jakson verran, jossa jokaisessa oli kolme erillistä 6 minuutin kestoista tarinaa.

Cow & Chickenin tavoin Charlie Adler teki oman pääroolinsa Paviaanin (*I.R. Baboon*) lisäksi lukuisten sivuhahmojen äänet, kuten myös Michael Dorn. Lisäksi sarjan kolmannesta kaudesta eteenpäin Tom Kenny ja Dee Bradley Baker olivat enimmäkseen mukana tekemässä sivuääniä.

Suomessa sarjaa esitettiin maksullisen Cartoon Networkin lisäksi Subtv:llä vuosina 2004–2005 ja 2007, jossa se oli osana Cow & Chickeniä.

## Päähahmot
***Näätä** (*I.M. Weasel*) on huippuälykäs ja taitava lähes maailman kaikissa ammateissa, kuten lääkärinä, filosofina, poliisina, parturina, elokuvaohjaajana, jne. Kaiken lisäksi Näätä on erittäin sivistynyt ja hurmaava. Siitä huolimatta hänellä on yksi heikkous, kananmunien keltuaiset, ja hän menettää usein malttinsa mikäli ei saa niitä välittömästi. Hänen tunnuslauseensa on usein "I am Weasel!" (Olen näätä), jota hän käyttää juuri ennen syöksymistään tilanteeseen mukaan.

***Paviaani** (*I.R. Baboon*) on päinvastainen Näätään nähden, sillä hän on tyhmä ja hidasälyinen ja hänellä on lisäksi huono kielioppi. Paviaani usein kadehtii Näädän menestystä ja yrittää joskus keinolla millä hyvänsä pilata Näädän maineen. 

***Punainen Tyyppi** (*The Red Guy*) jatkaa samoja kepposia, joita hän aiheutti Cow & Chickenissä. Usein punaisen tyypin kohteena on Paviaani joka uskoo aina hänen valheisiinsa.

## Ääninäyttelijät

## Lähteet

## Aiheesta muualla
* TV.com
Tuottorahasto

**Tuottorahasto** tarkoittaa sijoitusrahastoa, joka jakaa vuosittain osan voitostaan rahasto-osuudenomistajille.

Samasta sijoitusrahastosta on usein tarjolla sekä tuotto- että kasvuosuuksia. Tuottorahasto vastaa sijoitusrahastoa, jossa on vain tuotto-osuuksia.

## Katso myös
* Osuuslaji

## Lähteet
Frances Marion

**Marion Benson Owens**, taiteilijanimeltään **Frances Marion** (18. marraskuuta 1888 San Francisco – 12. toukokuuta 1973 Los Angeles) oli yhdysvaltalainen elokuvakäsikirjoittaja. Hän voitti kaksi Oscaria ja oli ehdolla kolmannenkin saajaksi.

Marionin laajan tuotannon joukossa ovat muiden muassa käsikirjoitukset elokuviin *Anna Karenina* (1927), *Big House* (1930), *Mestari* (1931), *Naisten suosikki* (1933) ja *[[Kamelianainen (vuoden 1936 elokuva)|Kamelianainen]]* (1936). Hän tuli tunnetuksi myös ystävyydestään ja yhteistyöstään näyttelijä Mary Pickfordin kanssa. 

84-vuotiaaksi elänyt Marion oli elämänsä aikana naimisissa muiden muassa näyttelijä Fred Thomsonin ja ohjaaja George W. Hillin kanssa. 

## Aiheesta muualla
*
Tulipyrstötetra

**Tulipyrstötetra** (*Aphyocharax rathbuni*) on tetroihin kuuluva eteläamerikkalainen kala, jota pidetään myös akvaarioissa.

## Koko ja ulkonäkö
Tulipyrstötetra kasvaa noin 3–5&nbsp;cm pitkäksi. Sillä on hopeanhohtoisen sinivihreä vartalo. Pyrstö ja peräevä ovat punaiset. Koiraan evien kärjet ovat valkoiset.

## Alkuperä
Tulipyrstötetroja elää villeinä Etelä-Amerikassa Paraguay-joelta Argentiinaan.

## Käyttäytyminen
Tulipyrstötetra on rauhallinen päiväaktiivinen parvikala, joka viihtyy akvaariossa, jossa on kasvitiheikköjä.

## Vesiolot ja ravinto
Tulipyrstötetra syö lihapitoista ruokaa. Sopivat vesiolot ovat lämpötila 20–26&nbsp;°C, happamuus pH 6–7,5.

## Lähteet

## Aiheesta muualla
*Aquarium wiki
Anita Loos

**Corinne Anita Loos** (26. huhtikuuta 1888 Sissons, Kalifornia, USA – 18. elokuuta 1981 New York, USA) oli yhdysvaltalainen elokuvakäsikirjoittaja, joka aloitti uransa mykkäelokuvien aikakaudella 1910-luvulla. Hän syntyi Kaliforniassa ja kuoli 93-vuotiaana New Yorkissa.

Loosin romaaneihin perustuvia elokuvia ovat *[[Herrat pitävät vaaleaveriköistä]]* (1953, romaani 1926) ja *[[Herrat naivat tummaverisiä]]* (1955, romaani 1929). Tuottelias kirjoittaja työskenteli uransa aikana myös näytelmäkirjailijana. 

## Lähteet

## Aiheesta muualla
*  
* Eero Haapasalo : Anita Loos. Välähdyksiä hänen elämästään: 4-vuotias näyttelijätär, 13-vuotias kirjailijatar, 15-vuotias aviovaimo, Helsingin Sanomat Viikkoliite, 07.04.1929, nro 14, s. 2, Kansalliskirjaston digitaaliset aineistot
Paul Rudd

**Paul Stephen Rudd** (s. 6. huhtikuuta 1969 Passaic, New Jersey) on yhdys­valtalainen näyttelijä.

## Varhainen elämä

Hän syntyi Passaicissa juutalaiseen perheeseen englantilaisille maahan­muuttaja­vanhemmille.

## Ura

Rudd on esiintynyt elo­kuvissa *[[Clueless]]* (1995), *[[Hellyyteni kohde]]* (1998), *[[Oman elämänsä sankari]]* (1999), *[[Kaksi päivää]]* (2003), *[[40 v. ja neitsyt]]* (2005), *[[Paksuna]]* (2007), *[[I Love You, Man]]* (2009) ja *[[This Is 40]]* (2012) ja *[[Uutisankkuri 2: Legendan paluu]]* (2013). Hän on näytellyt televisio­sarjoissa *[[Rakkaat siskot]]* ja *[[Frendit]]*. Hän on näytellyt Scott Langia / Muurahaismiestä Marvel Cinematic Universen elo­kuvissa, alkaen elo­kuvasta *[[Ant-Man]]* (2015). Hän uusii rooliinsa elo­kuvissa *[[Captain America: Civil War]]* (2016), *[[Ant-Man and the Wasp]]* (2018), **' (2019), ''[[Ant-Man and the Wasp: Quantumania]]'' (2023) ja **' (2026).

## Yksityiselämä

Paul Rudd meni naimisiin Julie Yaegerin kanssa vuonna 2003. Paris­kunnalla on kaksi lasta.

## Valikoitu filmografia

* *[[Frendit]]* (2002–2004)
* Marvel Cinematic Universe (2015–)

## Lähteet

## Aiheesta muualla

* Paul Rudd NNDB:ssä
Kim Rhodes

**Kimberly ”Kim” Rhodes** (s. 7. kesäkuuta 1969) on yhdysvaltalainen näyttelijä. Hän on tullut tunnetuksi rooleistaan sarjoissa *[[Zackin ja Codyn viiden tähden elämää]]*, *Another World* ja *[[As the World Turns]]*.

Rhodes syntyi Portlandissa, Oregonissa, ja opiskeli Etelä-Oregonin sekä Templen yliopistoissa. Hän meni vuonna 2006 naimisiin Travis Hodgesin kanssa. 

## Lähteet

## Aiheesta muualla
*
Petersburgin piiritys

**Petersburgin piiritys** oli sarja taisteluita Yhdysvaltojen sisällissodassa, jotka käytiin  Virginiassa Petersburgin kaupungin ympäristössä. Taistelut käytiin 9. kesäkuuta 1864 – 25. maaliskuuta 1865. Vaikka taistelut tunnetaan yleisesti nimellä Petersburgin piiritys, se ei ollut klassinen piiritys, jossa koko kaupunki on piiritettynä ja huoltolinjat katkaistu.

## Taistelut
Petersburgin piiritys kesti kymmenen kuukautta, jona aikana kenraaliluutnantti Ulysses S. Grantin joukot tekivät epäonnistuneita hyökkäyksiä Petersburgin valtaamiseksi ja rakensivat 30 mailia juoksuhautalinjoja kaupungin etelä- ja itäpuolelle. Petersburg oli elintärkeä huollettaessa Robert E. Leen Pohjois-Virginian armeijaa konfederaation pääkaupungista Richmondista. Surullisen kuuluisaksi tuli Kraatterin taistelu, jossa pohjoisvaltioiden kenraali Ambrose Burnside keksi räjäyttää 30. heinäkuuta 1864 tunneliin kaivettuja räjähteitä etelävaltiolaisten linjojen alla. Räjäytys sai aikaan valtavan kraatterin, johon Unionin omat joukot juuttuivat hyökätessään, ja tappiot olivat 5&nbsp;300 miestä konfederaation joukkojen murhaavassa tulessa.

Lee taipui viimein ylivoiman edessä, kun uhkana oli huoltolinjojen katkaisu ja kaupungin täydellinen piiritys huhtikuussa 1865, mikä johti perääntymiseen ja etelävaltioiden antautumiseen Appomattoxin sotaretken jälkeen.

Petersburgin piiritys tarjosi esimakua juoksuhautasodankäynnistä, josta tuli hallitseva taktiikka ensimmäisessä maailmansodassa. Petersburgin taisteluissa oli myös koko sodan suurin joukko mustia sotilaita pohjoisvaltioiden puolella. Nämä mustat joukko-osastot kärsivät suuria tappioita esimerkiksi Kraatterin ja Chaffinin farmin taisteluissa.

Petersburgin piirityksen taistelut:

* I Petersburgin taistelu, 9. kesäkuuta
* II Petersburgin taistelu, 15.–18. kesäkuuta
* Jerusalem Plank Roadin taistelu, 21.–24. kesäkuuta
* Stauntonin jokisillan taistelu, 25. kesäkuuta
* Sapponyn kirkon taistelu, 28. kesäkuuta
* Reamsin aseman I taistelu, 29. kesäkuuta
* Deep Bottomin I taistelu, 27.–29. heinäkuuta
* Kraatterin taistelu, 30. heinäkuuta
* Deep Bottomin II taistelu, 13.–20. elokuuta
* Globe Tavernin taistelu, 18.–21. elokuuta
* Reamsin aseman II taistelu, 25. elokuuta
* Chaffinin farmin taistelu (New Marketin kukkuloiden), 29.–30. syyskuuta
* Peeblesin farmin taistelu, 30. syyskuuta – 2. lokakuuta
* Darbytownin ja New Marketin teiden taistelu, 7. lokakuuta
* Darbytownin tien taistelu, 13. lokakuuta
* Fair Oaksin ja Darbytownin tien taistelu, 27.–28. lokakuuta
* Boydton Plank-tien taistelu, 27.–28. lokakuuta
* Hatcher´s Runin taistelu, 5.–7. helmikuuta
* Fort Stedmanin taistelu, 25. maaliskuuta
Ladislav Rygl

**Ladislav Rygl** (16. heinäkuuta 1947 – 30. marraskuuta 2024) oli Tšekkoslovakiaa edustanut yhdistetyn hiihtäjä, joka kilpaili 1960- ja -70-luvuilla. Hän voitti kultaa normaalikilpailussa hiihdon MM-kisoissa 1970.

Ladislav Ryglin saman niminen poika kilpaili myös yhdistetyssä. Hän osallistui maailmancupiin 1990- ja 2000-luvuilla.

## Lähteet

## Aiheesta muualla
*
(523731) 2014 OK394

***' (ennen välikaisella nimellä ***') on asteroidi tai mahdollisesti komeetan ydintä muistuttava jääkappale, joka löydettiin vuonna 1995 Saturnuksen radan takaa. Kappaleen läpimitan arvellaan olevan 160–280 kilometriä.

Kohde tunnetaan ainoastaan 36 päivän mittaisesta havaintosarjasta, jonka perusteella sen rata määriteltiin. Kohteen katoaminen johtunee siitä, ettei kappale liikukaan havainnoista lasketulla radalla. On arveltu, että tällä erotuksella saattaa olla yhteys muutamien avaruusluotainten liikkeestä havaittuun arvoitukselliseen Pioneer-anomaliaan.

Vuonna 2021 Minor Planet Center vahvisti tiedotteessa, että (523731) on sama kuin 1995 SN55.

## Lähteet
Rantakatkero

**Rantakatkero** (*Gentianella uliginosa*) on yksivuotinen, Euroopassa harvinaisena tavattava ripsikatkeroiden suvun kasvilaji. Suomessa laji on erittäin harvinainen.

## Ulkonäkö ja koko
Rantakatkero kasvaa 5–20 cm korkeaksi. Varsi on haaraton tai niukalti pystyhaarainen, ja nivelvälejä on 1–3. Kasvin sirkkalehdet ovat tavallisesti vielä kukinta-aikana tuoreita varren tyvellä. Vastakkain olevat varsilehdet ovat ehytlaitaisia, ruodittomia, kiilamaisia ja puikeita. Suppilomaiset kukat ovat sinipunaisia ja neli- tai viisiliuskaisia. Rantakatkero kukkii Suomessa elo-syyskuussa. Vuotuiset kannanvaihtelut ovat suuria ja kasvin siemenet säilyttävät itämiskykynsä useita vuosia odottaen suotuisia kasvuolosuhteita.

## Levinneisyys
Rantakatkeroa kasvaa ainoastaan Euroopassa. Läntisimmät kasvustot ovat Britteinsaarilla ja Pohjois-Ranskassa, josta levinneisyysalue jatkuu Atlantin rannikkoa itään Norjan etelärannikolle ja Itämerelle Keski-Ruotsiin, Etelä-Suomeen ja Balttiaan asti. Paikoitellen lajia tavataan myös sisämaassa muun muassa Ruotsissa, Länsi-Venäjällä ja Pohjois-Puolassa. Suomessa rantakatkeroa tavataan Ahvenanmaalla ja Varsinais-Suomen rannikko- ja saaristoalueella. Ahvenanmaalla lajia esiintyy yhä paikoin hyvinkin runsaasti, mutta kaiken kaikkiaan rantakatkero on suuresti taantunut niin Suomessa kuin muuallakin Euroopassa.

## Elinympäristö
Rantakatkero on kulttuurikasvi, joka kasvaa laidunnetuilla, matalakasvuisilla merenrantaniityillä, joskus myös sisämaan rantaniityillä. Laji on kärsinyt suuresti perinteisen karjanlaidunnuksen loppumisesta, joka on johtanut rantojen umpeenkasvuun. Rantakatkeron saattaa sekoittaa joskus merenrannoilla kasvavaan horkkakatkeroon (*Gentianella amarella*).

## Lähteet
* Laine, Unto: *Rantakatkero*. Teoksessa *Uhanalaiset kasvimme*. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 162–163.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Ålands flora*. Toim. Hæggström, Carl-Adam & Hæggström, Eeva. Ålandstryckeriet, Mariehamn 2008.

### Viitteet

## Aiheesta muualla
* Kasviatlas 2020: Rantakatkeron levinneisyys Suomessa. 
* Pinkka, Lajintuntemuksen oppimisympäristö: Rantakatkero (''Gentianella uliginosa'')
Nancy Kerrigan

**Nancy Ann Kerrigan** (s. 13. lokakuuta 1969 Stoneham, Massachusetts) on yhdysvaltalainen taitoluistelija. Hän voitti pronssia talviolympialaisissa 1992 ja hopeaa 1994.

Kerrigan oli vuonna 1993 naisten yksinluistelun Yhdysvaltain-mestari. Hän voitti myös taitoluistelun maailmanmestaruuskilpailuissa pronssia (1991) ja hopeaa (1992). 

Taitoluistelija Tonya Hardingin lähipiiri palkkasi Shane Stantin pahoinpitelemään Kerriganin 6. tammikuuta 1994 tämän uraa sabotoidakseen. Syylliset tuomittiin oikeudessa, ja Kerriganin toipuminen oli nopeaa.

Kerrigan meni heti uransa jälkeen naimisiin agenttinsa Jerry Solomonin kanssa. Pariskunta on saanut kuusi keskenmenoa ja kolme lasta (s. 1996, 2005 ja 2008).

Kerrigan osallistui vuonna 2017 Yhdysvaltain ''Tanssii tähtien kanssa'' -ohjelmaan sijoittuen kuudenneksi 12 parin joukossa. 

## Lähteet

## Aiheesta muualla